सॉफ्ट बॉल के नेशनल टूर्नामेंट का समापन, लड़कों में वेस्ट
सॉफ्ट बॉल के नेशनल टूर्नामेंट का समापन, लड़कों में वेस्ट जोन और लड़कियों में नॉर्थ जोन टीम विजेता
शाजापुर | जिला सॉफ्टबॉल एसोसिएशन द्वारा उत्कृष्ट विद्यालय के खेल मैदान पर आयोजित किए गए नेशनल जोन स्तरीय टूर्नामेंट का रविवार को समापन हो गया। सेमी फाइनल में पहुंची लड़के-लड़कियों की वेस्ट एवं नॉर्थ जोन टीमों के बीच सुबह फाइनल मुकाबले खेले गए। लड़कों में वेस्ट जोन तो लड़कियों में नॉर्थ जोन की टीम इस सीनियर वर्ग के नेशनल लेवल टूर्नामेंट में विजेता बनी। दोपहर को समापन समारोह हुआ। अतिथि के रूप में आरआई आशीष तिवारी, नपाध्यक्ष प्रतिनिधि क्षितिज भट्ट, ब्लॉक कांग्रेस अध्यक्ष इरशाद खान, दुपाड़ा रोड स्थित सरस्वती शिशु-विद्या मंदिर के प्राचार्य भोलाराम राजभर आदि ने विजेता टीमों को पुरस्कृत किया। संचालन एसोसिएशन के जिलाध्यक्ष अजीत पाराशर ने किया। आभार संरक्षक अनूप किरकिरे ने माना। इस टूर्नामेंट में देश के चारों नॉर्थ, ईस्ट, वेस्ट व साउथ जोन से टीमों के रूप में 160 खिलाड़ियों ने हिस्सा लिया था। चैंपियनशिप में भारतीय सॉफ्ट बॉल फेडरेशन के सीनियर उपाध्यक्ष पी.एन. पासी, कोषाध्यक्ष श्रीकांत थोराट एवं भारतीय साॅफ्ट बॉल फेडरेशन के सीईओ प्रवीण अनावकर मार्गदर्शन देने मौजूद थे।
bho_Deva bho_Deva hin_Deva